**แนวทางการวิเคราะห์ข้อมูลเบื้องต้น (Pre-Analysis) และการเก็บรวบรวมข้อมูล**

**ตามกรอบแนวทางการประเมินคุณภาพภายนอกรอบสี่**

**(สำหรับผู้ประเมินภายนอก)**

* **ระดับการศึกษาขั้นพื้นฐาน**

**๑. ด้านคุณภาพผู้เรียน**

* **แนวทางการวิเคราะห์ความเหมาะสม เป็นไปได้**

1) มีการกำหนดเป้าหมาย/ เกณฑ์ความสำเร็จของผลสัมฤทธิ์ทางการเรียนและคุณลักษณะที่พึงประสงค์

2) มีความสอดคล้องกับบริบทของสถานศึกษาและผู้เรียน

3) มีความเป็นไปได้ในทางปฏิบัติ

* **แนวทางการวิเคราะห์ความเชื่อถือได้**

1) มีกระบวนการประเมินตนเองที่เชื่อถือได้

2) มีผลการประเมินตนเองแต่ละมาตรฐาน/ประเด็น

3) มีความสอดคล้องของผลการประเมินห่างกันไม่เกิน ๑ ระดับคุณภาพ

* **แนวทางการวิเคราะห์ประสิทธิผล**

1) มีผลสัมฤทธิ์ทางวิชาการและคุณลักษณะที่พึงประสงค์ สอดคล้องของเป้าหมาย/เกณฑ์ที่กำหนดไว้

2) ลดสัดส่วนของผู้เรียนที่มีความต้องการพิเศษ

๓) ความพึงพอใจของผู้มีส่วนได้ส่วนเสีย

๔) พัฒนาการของผู้เรียน

๕) มีนวัตกรรม/เป็นแบบอย่างที่ดี

**๒. ด้านกระบวนการบริหารและการจัดการ**

⦁ **แนวทางการวิเคราะห์ความเป็นระบบ**

๑) มีระบบบริหารจัดการคุณภาพ

๒) มีระบบพัฒนางานวิชาการ

๓) มีระบบพัฒนาครูและบุคลากร

๔) มีระบบการจัดสภาพแวดล้อม

๕) มีระบบเทคโนโลยีและสารสนเทศ

**หรือ**

พิจารณาจากกระบวนการ 5W1H

๑) ใคร (Who) คือ ใครรับผิดชอบ ใครเกี่ยวข้อง ใครได้รับผลกระทบ ในกระบวนการ/โครงการ/กิจกรรมประเด็น ฯลฯ นั้นมีใครบ้าง

1. ทำอะไร (What) คือ ผู้บริหารสถานศึกษาทำอะไร มีผู้เกี่ยวข้องทำอะไรบ้าง ในกระบวนการ/โครงการ/กิจกรรม/ประเด็น ฯลฯ
2. ที่ไหน (Where) คือ สถานที่หรือแหล่งข้อมูลต่างๆ ที่สถานศึกษาดำเนินการ ได้แก่ ผู้บริหารสถานศึกษาหรือผู้เกี่ยวข้อง ทำกระบวนการ/โครงการ/กิจกรรม/ประเด็น ฯลฯ
3. เมื่อใด (When) คือ ระยะเวลา หรือ วัน เดือน ปี ที่สถานศึกษาดำเนินการ ได้แก่ ผู้บริหารสถานศึกษาหรือผู้เกี่ยวข้องดำเนินการ ทำกระบวนการ/โครงการ/กิจกรรม/ประเด็น ฯลฯ จากเริ่มแรกจนถึงสิ้นสุด
4. ทำไม (Why) คือ สิ่งที่สถานศึกษาดำเนินการ ได้แก่ ผู้บริหารสถานศึกษาหรือผู้เกี่ยวข้อง ดำเนินการในกระบวนการ/โครงการ/กิจกรรม/ประเด็น ฯลฯ ทำด้วยเหตุผลใด เหตุใดจึงได้ทำสิ่งนั้น
5. อย่างไร (How) คือ สื่งที่สถานศึกษาดำเนินการ ได้แก่ ผู้บริหารสถานศึกษาหรือผู้เกี่ยวข้อง ดำเนินการในกระบวนการ/โครงการ/กิจกรรม/ประเด็น ฯลฯ เพื่อให้บรรลุผลตามแผนการดำเนินงานอย่างไร บรรลุผลตามเป้าหมายที่กำหนดอย่างไร

* **แนวทางการวิเคราะห์ความเชื่อถือได้**

สถานศึกษามีผลการดำเนินงานที่วัดได้ (Measurable) ชัดเจน (Specific) ตรงตามสภาพจริง (Validity) ดังต่อไปนี้

๑) มีกระบวนการประเมินตนเอง

๒) มีผลการประเมินตนเองแต่ละมาตรฐาน/ประเด็น

๓) มีความสอดคล้องของผลการประเมินห่างกันไม่เกิน ๑ ระดับคุณภาพ

* **แนวทางการวิเคราะห์ประสิทธิผล**

๑) มีผลต่อสภาพแวดล้อม ข้อมูลสารสนเทศ บุคลากร หลักสูตร การจัดกิจกรรม การแนะแนว ผู้เรียน ชุมชน

๒) มีความสัมพันธ์ระหว่างผู้เรียน ครู คณะกรรมการสถานศึกษา

๓) ผู้มีส่วนได้ส่วนเสียมีความพึงพอใจ

๔) มีพัฒนาการการบริหารและการจัดการ

๕) มีนวัตกรรม/เป็นแบบอย่างที่ดี

**๓. ด้านการจัดการเรียนการสอนที่เน้นผู้เรียนเป็นสำคัญ**

* **แนวทางการวิเคราะห์ความเป็นระบบ**

๑) การวิเคราะห์ผู้เรียนเป็นรายบุคคล

๒) การพัฒนาหลักสูตร

๓) การจัดกิจกรรมการเรียนรู้/เสริมหลักสูตร

๔) การบริหารจัดการชั้นเรียน

๕) การวัดและประเมินผลการเรียนรู้

๖) การนำผลการประเมินไปใช้

* **แนวทางการวิเคราะห์ความเชื่อถือได้**

สถานศึกษามีผลการดำเนินงานที่วัดได้ (Measurable) ชัดเจน (Specific) ตรงตามสภาพจริง (Validity) ดังต่อไปนี้

๑) มีกระบวนการประเมินตนเอง

๒) มีผลการประเมินตนเองแต่ละมาตรฐาน/ประเด็น

๓) มีความสอดคล้องของผลการประเมินห่างกันไม่เกิน ๑ ระดับคุณภาพ

* **แนวทางการวิเคราะห์ประสิทธิผล**

๑) มีผลการจัดประสบการณ์/การเรียนการสอน

๒) ผลการบริหารจัดการชั้นเรียน

๓) ผลการพัฒนาตนเอง/วิชาชีพ

๔) ความพึงพอใจของผู้มีส่วนได้ส่วนเสีย

๕) พัฒนาการการจัดประสบการณ์/การเรียนการสอน

๖) มีนวัตกรรม/เป็นแบบอย่างที่ดี

**ข้อเสนอแนะในการเขียนรายงานประเมิน**

| **หัวข้อ** | **ข้อเสนอแนะในการเขียนรายงาน** |
| --- | --- |
| ๑. หน้าปก | - ระบุข้อมูลตามรูปแบบที่ สมศ. กำหนด  - ให้ระบุเพียง “ชื่อโรงเรียน” ไม่ต้องระบุรายละเอียดที่ตั้งของโรงเรียน |
| ๒. บทสรุปผู้บริหาร  ๒.๑ ข้อมูลทั่วไป | - ต้องเขียนระบุให้ครบถ้วน ตามรูปแบบที่ สมศ. กำหนด |
| ๒.๒ ตารางสรุปผลการประเมิน | - แบบฟอร์มรายงาน ระบุตัวอย่างด้านทั้งหมด 4 ด้าน ได้แก่  ๑. คุณภาพของผู้เรียน หรือด้านอื่นตามชื่อที่สถานศึกษากำหนด  ๒. กระบวนการบริหารและการจัดการ หรือด้านอื่นตามชื่อที่สถานศึกษากำหนด  ๓. กระบวนการจัดการเรียนการสอนที่เน้นผู้เรียนเป็นสำคัญ หรือด้านอื่นตามชื่อที่สถานศึกษากำหนด  ๔. อื่น ๆ โปรดระบุ (ถ้ามี)...............................................................  หากสถานศึกษามีการประเมินเพียง ๓ ด้าน ให้ตัด ข้อ ๔ อื่น ๆ... ออก  เพื่อความสวยงามของรายงาน |
| - การระบุด้านการประเมินให้เป็นไปตามมาตรฐานการประกันคุณภาพภายในของสถานศึกษาแต่ละสังกัด เช่น อปท. เป็น ปัจจัย กระบวนการ ผลผลิต (เขียนให้ถูกต้อง) |
| - ผลการประเมิน (ระดับคุณภาพ) ในแต่ละด้านต้องมีความสอดคล้องกัน เช่น ด้านกระบวนการบริหารและการจัดการ และด้านกระบวนการจัดการเรียนการสอนที่เน้นเด็กเป็นสำคัญ (Process) อยู่ใน ระดับดีเยี่ยม ดังนั้น คุณภาพของผู้เรียน (Output) ควรอยู่ในระดับดีเยี่ยม และเขียนอธิบายรายละเอียดให้ชัดเจน  ข้อสังเกต :  \* ครูเยี่ยม ผู้บริหารเยี่ยม แต่คุณภาพเด็กแย่ ผลการประเมินไม่มีความสอดคล้องกัน  \* การประเมินครั้งแรกของสถานศึกษาที่เปิดใหม่ได้ระดับคุณภาพดีเยี่ยม  ผู้ประเมินภายนอกต้องตระหนักว่าอะไร คือ สิ่งที่สถานศึกษาต้องพัฒนา  \* กรณีสถานศึกษามีผลการประเมินระดับคุณภาพดีเยี่ยม ต้องเป็นไปตามเกณฑ์ คือ ต้องมีนวัตกรรมหรือแบบอย่างที่ดีชัดเจน และต้องแสดงรายละเอียดในรายงาน |
| ๓. การเขียนจุดเด่น | - ควรมีการสังเคราะห์สรุปข้อมูลจากผลการประเมินคุณภาพ เพื่อเขียนเป็นจุดเด่นในบทสรุปผู้บริหาร ไม่ควรเป็นการคัดลอกข้อความเดียวกันกับผลการประเมินคุณภาพภายนอกในตอนที่ ๒ |
|  | - ไม่ควรนำผลการดำเนินงานตามมาตรฐานมาระบุเป็นจุดเด่น เช่น เด็กมีพัฒนาการตามเกณฑ์ ผู้เรียนมีคุณธรรมจริยธรรม ครูมีความสามารถ จัดกิจกรรมตามหลักสูตร แต่ควรเขียนให้เห็นถึงผลการดำเนินที่แตกต่างและมีคุณภาพสูงกว่าเกณฑ์มาตรฐานปกติ |
| ๔. การเขียนจุดที่ควรพัฒนาและข้อเสนอแนะ | - ควรมีการสังเคราะห์สรุปข้อมูลจากผลการประเมินคุณภาพ เพื่อเขียนเป็นจุดที่ควรพัฒนาและข้อเสนอแนะในบทสรุปผู้บริหาร ไม่ควรเป็นการคัดลอกข้อความเดียวกันกับผลการประเมินคุณภาพภายนอกในตอนที่ ๒ |
| ๕. การเขียนข้อเสนอแนะเพื่อการพัฒนาสู่นวัตกรรม (Innovation) หรือแบบอย่างที่ดี | - ต้องระบุวิธีการหรือแนวทางการดำเนินงานที่ชัดเจน เป็นรูปธรรมที่จะนำไปสู่การพัฒนานวัตกรรมหรือเป็นแบบอย่างที่ดี หากพบว่าสถานศึกษามีนวัตกรรมอยู่แล้วสามารถเขียนให้สถานศึกษายกระดับต่อไปได้ (อย่างต่อเนื่อง) |
| - ควรมีการสังเคราะห์สรุปข้อมูลจากผลการประเมินคุณภาพ เพื่อเขียนเป็นข้อเสนอแนะเพื่อการพัฒนาสู่นวัตกรรม (Innovation) หรือแบบอย่างที่ดี  ในบทสรุปผู้บริหาร ไม่ควรเป็นการคัดลอกข้อความเดียวกันกับผลการประเมินคุณภาพภายนอกในตอนที่ ๒ |
| - การเขียนข้อเสนอแนะต้องสอดคล้องกับผลการประเมิน เช่น ด้านผู้บริหารมีผลการประเมินระดับดีเยี่ยม แต่เสนอให้จัดทำแผนพัฒนาคุณภาพให้สอดคล้องและมุ่งพัฒนาการจัดการศึกษาปฐมวัย ปรับปรุงห้องน้ำ และอ่างล้างมือให้เหมาะกับเด็กปฐมวัย ซึ่งไม่มีความสอดคล้องกัน |
| ๖. การติดตามผลการดำเนินงานและการพัฒนาสถานศึกษา การศึกษาปฐมวัยและระดับการศึกษาขั้นพื้นฐาน (3I) | - การแก้ไขประเด็นต่าง ๆ ที่ไม่เป็นไปตามนโยบายและมาตรฐาน (Internal Correction : I1) พิจารณาจากประเด็นในแต่ละด้านตามนโยบายเร่งด่วน นโยบายของหน่วยงานต้นสังกัด และมาตรฐานการศึกษา ให้ระบุโครงการตามนโยบายของรัฐบาลและหน่วยงานต้นสังกัด ที่สถานศึกษาไม่สามารถดำเนินการได้ตามนโยบายและเกณฑ์มาตรฐานที่กำหนด ไม่เป็นไปตามเป้าหมายตามแผน มาเขียนอธิบาย และควรให้ข้อเสนอแนะในทางการดำเนินการที่เป็นไปได้ตามบริบทของสถานศึกษา ระบุแนวทางการแก้ไขปัญหา (ต้องมีการวิเคราะห์ว่าสถานศึกษามีการดำเนินการตามโครงการ กี่โครงการ บรรลุเป้าหมาย/ไม่บรรลุเป้าหมายกี่โครงการ) รวมทั้งระบุผู้รับผิดชอบและกำหนดช่วงเวลาในการแก้ไข โดยการรักษาสิ่งที่ดีอยู่แล้วให้คงเดิมและสม่ำเสมอ ตามเกณฑ์และแนวนโยบายสถานศึกษา |
| - การปรับปรุงประเด็นต่าง ๆ ให้ดีขึ้น (Improvement : I2) พิจารณาจากประเด็นที่ได้ระดับคุณภาพตั้งแต่ระดับดีขึ้นไปในแต่ละด้าน ซึ่งสถานศึกษาดำเนินการได้อย่างเหมาะสม เป็นไปได้ ผลการตรวจสอบคุณภาพการจัดการศึกษามีความน่าเชื่อถือ ครบแล้วทำให้ดีขึ้นและต่อเนื่อง หรือประเด็นที่มีแนวโน้มที่จะสามารถพัฒนาให้ได้ดียิ่งขึ้นมาเขียน ให้ระบุโครงการ กิจกรรมตามแผนของสถานศึกษา และให้ข้อเสนอแนะในแนวทางการดำเนินงานเพื่อพัฒนา รวมทั้งระบุผู้รับผิดชอบกำหนดช่วงเวลาในการปรับปรุง |
| - การให้ข้อเสนอแนะเพื่อการพัฒนาสู่นวัตกรรม (Innovation : I3) พิจารณาจากประเด็นที่ได้ระดับคุณภาพตั้งแต่ระดับดีมากขึ้นไปในแต่ละด้าน ซึ่งเป็นจุดเน้น จุดเด่นของสถานศึกษา มาเขียนอธิบาย และให้ข้อเสนอแนะเพื่อเป็นแนวทางในการดำเนินงานเพื่อพัฒนาสู่นวัตกรรมและเป็นแบบอย่างที่ดี รวมทั้งระบุผู้รับผิดชอบและกำหนดช่วงเวลาในการพัฒนารูปแบบใหม่ (นวัตกรรม) |
| ๗. การประเมินความโดดเด่น | มี ๓ กรณี ดังนี้  - กรณีที่ ๑ สถานศึกษาเสนอการประเมินความโดดเด่น ให้เขียนระบุ “ชื่อเรื่องที่เสนอประเมินความโดดเด่น” ไม่ใช่บรรยายรายละเอียดการดำเนินงานของสถานศึกษา และพิจารณาผลการประเมินตามเกณฑ์ฯ ระดับคุณภาพ  □ เป็นต้นแบบ มีความโดดเด่น ได้รับการยอมรับระดับนานาชาติ (C3)  □ เป็นต้นแบบ มีความโดดเด่น ได้รับการยอมรับระดับชาติ (C2)  □ เป็นต้นแบบหรือมีความโดดเด่นระดับท้องถิ่น/ภูมิภาค (C1)  □ ยังไม่เป็นไปตามเกณฑ์การพิจารณาการประเมินความโดดเด่น  โดยใส่เครื่องหมาย ☑ ตามระดับคุณภาพที่สถานศึกษาได้  - กรณีที่ ๒ สถานศึกษาเสนอการประเมินความโดดเด่น แต่ยังไม่เป็นไปตามเกณฑ์การพิจารณามาตรฐานการประเมินความโดดเด่น ให้เขียนระบุชื่อ “ความโดดเด่น” และให้ใส่เครื่องหมาย ☑ ในช่องยังไม่เป็นไปตามเกณฑ์ฯ  - กรณีที่ ๓ สถานศึกษาไม่เสนอการประเมินความโดดเด่น ให้เขียนระบุว่า “ไม่มีการประเมิน” และไม่ต้อง ✓ ในช่องระดับคุณภาพ |
| - การเขียนสรุปผลการประเมินความโดดเด่นในส่วนของบทสรุปสำหรับผู้บริหาร กับรายละเอียดในตอนที่ 3 ต้องเป็นเรื่องเดียวกัน |
| - หากนำโครงการตามนโยบายจากหน่วยงานต้นสังกัด มาเสนอขอรับการประเมินความโดดเด่น การเขียนบรรยายความโดดเด่นต้องสะท้อนให้เห็นถึงกระบวนการและผลสำเร็จที่แตกต่างจากโรงเรียนทั่วไป |
| - หากสถานศึกษามีการประเมินความโดดเด่นต้องมีการวิเคราะห์ข้อมูลบริบทสถานศึกษา โอกาส ภาวะคุกคาม ข้อเสนอแนะเพื่อการพัฒนา หากไม่มีการประเมินความโดดเด่นไม่ต้องเขียนบรรยาย  \* การวิเคราะห์โอกาส (Opportunities : O)พิจารณาจากปัจจัยของสภาพแวดล้อมภายนอกที่เอื้ออำนวยหรือสนับสนุนสถานศึกษาให้ประสบผลสำเร็จ ส่งผลในแง่บวกต่อการดำเนินงาน อาทิ เศรษฐกิจ การเมือง สังคม นโยบายภาครัฐ เทคโนโลยีสมัยใหม่ เช่น ผู้ปกครองให้ความสำคัญและให้ความร่วมมือเป็นอย่างดี ผู้เรียนในเกณฑ์เข้าเรียนเป็นจำนวนมาก นโยบายหน่วยงานต้นสังกัดมีการกำหนดแนวการปฏิบัติ ได้รับงบประมาณสนับสนุนการพัฒนาสถานศึกษาเพิ่มขึ้นจากเดิม เป็นต้น ไม่ควรนำจุดแข็งของสถานศึกษามาวิเคราะห์เป็นโอกาส เช่น ครูมีความมุ่งมั่น ผู้บริหารมีวิสัยทัศน์ (เนื่องจากเป็นปัจจัยภายใน)  \* การวิเคราะห์ภาวะคุกคาม หรืออุปสรรค (Threats : T) พิจารณาจากปัจจัยของสภาพแวดล้อมภายนอกและบริบทของสถานศึกษานั้น ๆ ส่งผลในแง่ลบต่อการดำเนินงาน ทำให้การดำเนินงานของสถานศึกษาไม่ประสบผลสำเร็จ เช่น ค่านิยมบางอย่างทางการศึกษา การเปลี่ยนนโยบายบ่อย ๆ เนื่องจากการเปลี่ยนรัฐบาลหรือเปลี่ยนผู้บริหาร การกระจายงบประมาณ ไม่ทั่วถึงและไม่เหมาะสม เป็นต้น ต้องไม่ระบุภาวะคุกคามที่ไม่เหมาะสม เช่นต้นมะนาวมีเชื้อรารบกวน มีเพลี้ยที่ดอก ใบ และผล หรือส่งผลกระทบต่อความรู้สึก เช่น ความแตกต่างทางศาสนา เชื้อชาติ เป็นต้น  \* การให้ข้อเสนอแนะเพื่อการพัฒนา ให้ระบุวิธีการหรือแนวทางการดำเนินงานที่จะนำไปสู่การพัฒนานวัตกรรม หรือเป็นแบบอย่างที่ดี |
| ๘. อื่น ๆ | - ต้องตรวจสอบคำผิด การใช้ภาษา  - ตรวจสอบรูปแบบให้เป็นไปตามที่ สมศ. กำหนด  - ตรวจสอบความถูกต้องของผลการประเมิน ตลอดจนความสอดคล้องตั้งแต่เนื้อหา จุดเด่น จุดที่ควรพัฒนา ข้อเสนอแนะ ข้อเสนอแนะเพื่อการพัฒนาสู่นวัตกรรม และการประเมินความโดดเด่น |